Na temelju članka 67. stavka 1. Zakona o komunalnom gospodarstvu (''Narodne novine'' broj 68/18, 110/18, 32/20), članka 179. Zakona o gospodarenju otpadom (''Narodne novine'' broj 84/21,142/23) i članka 20. Statuta Općine Tinjan („Službene novine Općine Tinjan“ broj 4/17 – pročišćeni tekst, 3/20, 3/21, 2/22) Općinsko vijeće Općine Tinjan, na sjednici održanoj dana 14.travnja 2025. godine, donijelo je:

**Godišnje izvršenje Programa građenja komunalne infrastrukture i građevina za gospodarenje komunalnim otpadom za 2024. godinu**

1. **Program građenja komunalne infrastrukture**

**Članak 1.**

Program građenja komunalne infrastrukture izrađuje se i donosi u skladu s izvješćem o stanju u prostoru, potrebama uređenja zemljišta planiranog prostornim planom i planom razvojnih programa koji se donose na temelju posebnih propisa, a vodeći računa o troškovima građenja infrastrukture te financijskim mogućnostima i predvidivim izvorima prihoda financiranja njezina građenja.

**Članak 2.**

Program građenja komunalne infrastrukture sadrži procjenu troškova projektiranja, revizije, građenja, provedbe stručnog nadzora građenja i provedbe vođenja projekata građenja (u daljnjem tekstu: procjena troškova građenja) komunalne infrastrukture s naznakom izvora njihova financiranja.

Troškovi iz stavka 1. ovoga članka iskazuju se u programu građenja infrastrukture odvojeno za svaku građevinu i ukupno te se iskazuju odvojeno prema izvoru njihova financiranja.

**Članak 3.**

Procjena troškova građenja komunalne infrastrukture obavlja se prema načelu punog pokrića troškova građenja komunalne infrastrukture određenog programom građenja komunalne infrastrukture.

Troškovi iz stavka 1. ovoga članka procjenjuju se na temelju troškova građenja usporedivih građevina komunalne infrastrukture u godini koja prethodi planskom razdoblju i zabilježenog indeksa povećanja odnosno smanjenja troškova građenja.

Troškovi građenja komunalne infrastrukture obuhvaćaju troškove:

1. zemljišta na kojem će se graditi komunalna infrastruktura

2. uklanjanja i izmještanja postojećih građevina i trajnih nasada

3. sanacije zemljišta (odvodnjavanje, izravnavanje, osiguravanje zemljišta i sl.), uključujući i zemljišta koja je jedinica lokalne samouprave stavila na raspolaganje

4. izrade projekata i druge dokumentacije

5. ishođenja akata potrebnih za izvlaštenje, građenje i uporabu građevina komunalne infrastrukture

6. građenja i provedbe stručnog nadzora građenja komunalne infrastrukture

7. evidentiranja u katastru i zemljišnim knjigama.

**Članak 4.**

Komunalna infrastruktura jesu:

1. nerazvrstane ceste

2. javne prometne površine na kojima nije dopušten promet motornih vozila

3. javna parkirališta

4. javne garaže

5. javne zelene površine

6. građevine i uređaji javne namjene

7. javna rasvjeta

8. groblja i krematoriji na grobljima

9. građevine namijenjene obavljanju javnog prijevoza.

**Članak 5.**

Građenje i održavanje komunalne infrastrukture financira se sredstvima:

1. iz komunalnog doprinosa

2. iz komunalne naknade

3. iz cijene komunalne usluge

4. iz naknade za koncesiju

5. iz proračuna jedinice lokalne samouprave

6. iz fondova Europske unije

7. iz ugovora, naknada i drugih izvora propisanih posebnim zakonom i

8. iz donacija.

**Članak 6.**

Ovim Programom građenja komunalne infrastrukture određuje se komunalna infrastruktura koja će se graditi na području Općine Tinjan u 2024.godini s vrstom troškova i planiranim izvorima financiranja.

1. **Nerazvrstane ceste**

|  |  |  |  |  |
| --- | --- | --- | --- | --- |
| R.br. | Naziv | Vrsta troškova | Planirani iznos u eur. | Izvršenje |
| 1. | Zaobilaznica Kringa | Projektiranje | 20.000,00 | 3.062,50 |
| 2. | Asfaltiranje nerazvrstanih cesti | Građenje | 86.819,68 | 43.893,28 |
| 3. | Raskrižja ceste D 48 | Građenje | 20.000,00 | 14.409,08 |
| 4. | Rekonstrukcija nerazvrstane ceste Žužići-Milohanići  | Građenje | 168.500,00 | 86.908,64 |
|  | **UKUPNO** |  | **295.319,68** | **148.273,50** |

Financijska sredstva u iznosu od 295.319,68 eur. planirana su iz prihoda za posebne namjene (komunalni doprinos, komunalna naknada) i proračuna (poreza na promet nekretnina, porez i prirez na dohodak).

1. **Javne prometne površine na kojima nije dopušten promet motornih vozila**

|  |  |  |  |  |
| --- | --- | --- | --- | --- |
| R.br. | Naziv | Vrsta troškova | Planirani iznos u eur. | Izvršenje |
| 3. | Izgradnja i opremanje sportskih građevina na području Općine Tinjan  | Građenje  | 37.000,00 | 33.650,29 |
|  | **UKUPNO** |  | **37.000,00** | **33.650,29** |

Financijska sredstva u iznosu od 37.000,00 eur. planirana su iz prihoda za posebne namjene (komunalni doprinos, komunalna naknada) i proračuna (poreza na promet nekretnina, porez i prirez na dohodak).

1. **Javne zelene površine**

|  |  |  |  |  |
| --- | --- | --- | --- | --- |
| R.br. | Naziv | Vrsta troškova | Planirani iznos u eur. | Izvršenje |
| 2. | Izgradnja i opremanje rekreacijske zone Kučići  | Građenje |  100.000,00 | 3.250,00 |
|  | **UKUPNO** |  |  **100.000,00**  | **3.250,00** |

Financijska sredstva u iznosu od 100.000,00 eur planirana su iz prihoda za posebne namjene (komunalni doprinos, komunalna naknada, pomoći) i proračuna (poreza na promet nekretnina, porez i prirez na dohodak).

1. **Javna rasvjeta**

|  |  |  |  |  |
| --- | --- | --- | --- | --- |
| R.br. | Naziv | Vrsta troškova | Planirani iznos u eur. | Izvršenje |
| 1. | Javna rasvjeta - proširenja  | Građenje | 34.000,00 | 21.811,90 |
|  | **UKUPNO** |  | **34.000,00** | **21.811,90** |

Financijska sredstva u iznosu od 34.000,00 eur. planirana su iz prihoda za posebne namjene (komunalni doprinos, komunalna naknada) i proračuna (poreza na promet nekretnina, porez i prirez na dohodak).

**Članak 7.**

**Rekapitulacija gradnje**

|  |  |  |  |
| --- | --- | --- | --- |
| **R.br.** | **Građevina** | **Iznos u eurima** | **Izvršenje** |
| 1. | Nerazvrstane ceste | 295.319,68 | 148.273,50 |
| 2. | Javne prometne površine na kojima nije dopušten promet motornih vozila |  37.000,00 | 33.650,29 |
| 3. | Javne zelene površine |  100.000,00 | 3.250,00 |
| 5. | Javna rasvjeta |  34.000,00 | 21.811,90 |
|  | UKUPNO |  **466.319,68** | **206.985,69** |

Troškovi gradnje komunalne infrastrukture procijenjeni su na temelju važećih cijena gradnje tih ili sličnih objekata u vrijeme izrade ovog Programa te će se točan opseg i vrijednost radova utvrditi nakon ishođenja izvedbene tehničke dokumentacije i provedenog postupka javne nabave.

Ukoliko se ne ostvari planirani priljev sredstava razlika će se pokriti iz Proračuna Općine Tinjan ili će se izvršiti reduciranje programa.

1. **Program građenja građevina za gospodarenje komunalnim otpadom u 2024.godini**

**Članak 8.**

Člankom 33. stavak 13. Zakona o gospodarenju otpadom određeno je da je sastavni dio programa gradnje komunalne infrastrukture i program gradnje građevina za gospodarenje komunalnim otpadom.

Ovim Programom određuje se sufinanciranje građenje građevina za gospodarenje komunalnim otpadom za potrebe Općine Tinjan u 2024.godini i to:

|  |  |  |  |  |
| --- | --- | --- | --- | --- |
| R.br. | Naziv | Vrsta troškova | Planirani iznos u eur. | Izvršenje |
| 1. | Sufinanciranje izgradnje centra gospodarenja otpadom (CGO) ''Kaštijun''  | Povrat sredstava u Proračun Istarske županije  | 3.000,00 | 2.180,06 |
|  | **UKUPNO** |  | **3.000,00** | **2.180,06** |

Financijska sredstva u iznosu od 3.000,00 eur. planirana su iz prihoda za posebne namjene i proračuna (poreza na promet nekretnina, porez i prirez na dohodak).

**Članak 9.**

**Sveukupno građenje komunalne infrastrukture u 2024.godini**

|  |  |  |  |
| --- | --- | --- | --- |
| **R.br.** | **Građevina** | **Iznos u eurima** | **Izvršenje** |
| 1. | Građenje komunalne infrastrukture  | 466.319,68 | 206.985,69 |
| 2. | Građenje građevina za gospodarenje komunalnim otpadom |  3.000,00 | 2.180,06 |
|  | UKUPNO | **469.319,68** | **209.165,75** |

**Članak 10.**

Ovaj Program stupa na snagu osmog dana od dana objave u Službenim novinama Općine Tinjan, a primjenjuje se od 01.01.2024. godine.

KLASA: 400-01/25-01/02

URBROJ: 2163-37-02/02-25-2

Tinjan, 14.4.2025. godine

OPĆINSKO VIJEĆE OPĆINE TINJAN

Predsjednik Općinskog vijeća

Igor Antolović, v.r.